CELEX: 62014TN0703
Language: da
Date: 2014-10-02 00:00:00
Title: Sag T-703/14: Sag anlagt den 2. oktober 2014 — Diktyo Amyntikon Biomichanion Net mod Kommissionen

15.12.2014   
            
            
               DA
            
            
               Den Europæiske Unions Tidende
            
            
               C 448/30
            
         Sag anlagt den 2. oktober 2014 — Diktyo Amyntikon Biomichanion Net mod Kommissionen
   (Sag T-703/14)
   (2014/C 448/39)
   Processprog: græsk
   
      Parter
   
   
      Sagsøger: Diktyo Amyntikon Biomichanion Net (Kaisariani, Grækenland) (ved advokat K. Damis)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Der iværksættes syn og skøn med henblik på at vurdere de angivelige bemærkninger i revisionsfirmaet KPMG AG's revisionsrapport, som Kommissionen urigtigt har lagt til grund for at fastslå, at der »mangler »alternative beviser som bekræftelse på de ansøgte personaleomkostninger«. Det pågældende forhold er af særlig betydning for at afgøre tvisten, eftersom personaleomkostningerne ligeledes påvirker de indirekte udgifter. Sagsøgeren har fremhævet, at KPMG AG's revisionsrapport, hvortil selskabet DABNET AB, idet det fremlagde overbevisende beviser, har fremsat skriftlige indsigelser og en anmodning om en fornyet undersøgelse, blev accepteret af Kommissionen uden tilstrækkelig begrundelse, og uden at den tog stilling til beviserne.
            
         
               —
            
            
               Det fastslås, dels at debitnota nr. 3241409008, som blev sendt til sagsøgeren den 31. juli 2014, hvorved selskabet blev pålagt at tilbagebetale 64  574,73 EUR for bygge- og anlægskontrakten FP7-SME-2007-222303 »FIREROB«, på grundlag af konklusionerne i revisionsrapporten 12-BA176-003, udgør en tilsidesættelse af Kommissionens kontraktmæssige forpligtelser og er uden grundlag, dels at de af sagsøgeren afholdte udgifter som led i den omtvistede kontrakt er betalingsberettigede, hvorfor Kommissionen tilpligtes at udstede en kreditnota på 64  574,73 EUR.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremsat fire anbringender.
   
               1.
            
            
               Det første anbringende vedrører voldgiftsbestemmelsen. Sagsøgeren har for det første gjort gældende, at de fremlagte bevismidler fuldt ud godtgør sagsøgerens beskæftigelse af de ansatte i bygge- og anlægsarbejdet »FIREROB«. For det andet har sagsøgeren gjort gældende, at det intetsteds i revisionsrapporten nævnes, at sagsøgerens personale ikke har fuldført det bygge- og anlægsarbejde, der skulle gennemføres som led i »FIREROB«-kontrakten, eller at sagsøgeren har afgivet urigtige oplysninger. For det tredje har sagsøgeren gjort gældende, at selskabet havde påtaget sig at tilbyde ansættelse for 12,2 personer/måned, og at selskabet i alt havde ansat 21,92 personer/måned uden at anmode om ændringer af det på forhånd aftalte.
            
         
               2.
            
            
               Det andet anbringende vedrører rettighedsmisbrug. Sagsøgeren har gjort gældende, at Kommissionens krav om tilbagebetaling af 64  574,73 EUR, dvs. et beløb svarende til ca. fem gange den direkte støtte til sagsøgeren (13  474,00 EUR) for et bygge- og anlægsarbejde, som sagsøgeren på effektiv vis har udført, er uforholdsmæssigt og i strid med princippet om god tro ved gennemførelsen af kontrakter.
            
         
               3.
            
            
               Det tredje anbringende vedrører tilsidesættelsen af princippet om beskyttelsen af den berettigede forventning. Sagsøgeren har gjort gældende, at retten til at underkaste sine gyldige indsigelser nogen form for Europa-Kommissionens direkte kontrol og til at beskrive forfatteren til udkastet til revisionsrapportens argumenter ikke var givet selskabet lovligt.
            
         
               4.
            
            
               Det fjerde anbringende vedrører princippet om analogi. Sagsøgeren har gjort gældende, at § II.24, stk. 1, i bilag II til »FIREROB«-kontrakten giver Kommissionen mulighed for ikke at kræve tilbagebetaling, eftersom sagsøgeren har udført et bygge- og anlægsarbejde, der er blevet meget positivt vurderet, som i overensstemmelse med Kommissionens tekniske gennemførelsesrapport opnåede videnskabelige resultater på et meget højt niveau.